Gjennombruddet kom i 1960 med sangen «A Fool in Love» der Tina Turner tok over som vokalist etter at Art Lassiter, bandets sanger, ikke dukket opp i lydstudio. Ike Turner ga henne artistnavnet Tina Turner i forbindelse med utgivelse av singelen, og bandet ble da hetende The Ike & Tina Turner Revue. Hun skal ikke ha vært klar over at Ike ga henne dette artistnavnet som hun heller ikke likte noe særlig.